14 “O Israel, san bra Yehowa wo Nyankopɔn nkyɛn,+Efisɛ wo bɔne ama woahwe ase.*2 Monsan mmra Yehowa nkyɛn, na monka nkyerɛ no sɛ:‘Fa yɛn bɔne kyɛ yɛn,+ na gye nea eye,Na yɛde yɛn ano beyi wo ayɛ+ sɛnea yɛde anantwinini bɔ afɔre no.*3 Asiria rennye yɛn nkwa.+Yɛrentena apɔnkɔ so,+Na yɛrenka nkyerɛ yɛn nsa ano adwuma bio sɛ, “O yɛn Nyankopɔn!”Efisɛ wo na wuhu agyanka mmɔbɔ.’+4 Mɛsa wɔn yare, na wɔremfi m’akyi bio.+Meyi me yam adɔ wɔn,+Efisɛ m’abufuw adan afi no so.+5 Mɛyɛ sɛ obosu ama Israel;Ɔbɛyɛ frɔmm sɛ nhwiren,Na mɛma ne ntini akɔ fam* te sɛ Lebanon nnua.6 Ne nkorabata bɛtrɛtrɛw,*Na n’anuonyam ayɛ sɛ ngodua,Na ayi hua sɛ Lebanon dua.7 Wɔbɛsan atena ne nwini ase bio.Wobedua hwiit,* na wɔbɛfefɛw sɛ bobe.+Obegye din* sɛ Lebanon bobesa.8 Efraim bɛka sɛ, ‘Dɛn bio na me ne ahoni wɔ yɛ?’+Mɛma mmuae, na mahwɛ no so.+Mɛyɛ sɛ ɔpopaw dua frɔmfrɔm.Me so na wubenya w’aba.”9 Hena na ɔyɛ onyansafo? Ma ɔnte nsɛm yi ase.Hena na ɔyɛ ɔbadwemma? Ma onhu.Efisɛ Yehowa akwan teɛ,+Na atreneefo na wɔbɛfa so.Na mmaratofo de, wɔbɛhwe ase* wɔ so.
twi_Latn